- 2.2.3. ХЗХ - ны хадгаламжийн үйл ажиллагааны бодлогыг бүх гишүүдийн хурлаас баталж, өдөр тутмын үйл ажиллагаандаа мөрдөж ажиллах "Хадгаламжийн үйл ажиллагааны журам" - ыг Тэргүүлэгчдийн зөвлөлийн хурлаас батална;
- 2.2.4. Хадгаламж, зээлийн хоршооны тухай хуулийн 55 дугаар зүйлд заасны дагуу гишүүдийн хадгаламжийг даатгах, хамгаалалтын болон тогтворжилтын сан байгуулах;
- 2.2.5. хадгаламжийн хүүг тогтоохдоо үйл ажиллагааны орлого, зардал, өгөөж, эрсдэлийг тооцож, салбарын болон тухайн орон нутгийн зах зээлийн дундаж хүүг харгалзаж үзэх;
- 2.2.6. ХЗХ нь хадгаламж эзэмшигч гишүүн бүрт хадгаламжийн хувийн хэрэг нээх ба зөвхөн бичгээр байгуулсан гэрээний үндсэн дээр хадгаламж татан төвлөрүүлнэ;
- 2.2.7. Хадгаламжийн гэрээ дууссан тухай бүр сунгалтыг хийж, үлдэгдлийг баталгаажуулах;
- 2.2.8. 'Хадгаламжийн үйл ажиллагааны журам" - д хадгаламжийн хүү бодох аргачлалыг тусгах, аргачлалын дагуу гишүүдийн хадгаламжийн хүүг зөв бодож тайлан тэнцэлд тусгах;
- 2.3. Зээлийн үйл ажиллагаа:
- 2.3.1. зээлийн үйл ажиллагаанд Хадгаламж, зээлийн хоршооны тухай хуулийн 17 дугаар зүйл, Банк, эрх бүхий хуулийн этгээдийн мөнгөн хадгаламж, төлбөр тооцоо, зээлийн үйл ажиллагааны хуулийн 4 дүгээр бүлгийг мөрдлөг болгох;
- 2.3.2. Зээлийн мэдээллийн тухай хуулийн 28 дугаар зүйлийн 28.2 - т заасны дагуу Монголбанкны Зээлийн мэдээллийн сантай гэрээ байгуулж, зээлдэгчийн зээлийн мэдээллийг хуульд заасны дагуу тогтмол нийлүүлж ажиллах;
- 2.3.3. зээлийн хүүг тогтоохдоо үйл ажиллагааны орлого, зардал, цэвэр орлогыг харгалзан тооцож, салбарын болон тухайн орон нутгийн зах зээлийн дундаж хүүг харгалзаж үзэх;
- 2.3.4. гишүүний зээлийн төлбөрт түүний хадгаламжаас шууд суутгахгүй зөвхөн өөрийнх нь хүсэлт, шүүхийн шийдвэрийг үндэслэн зарлагын гүйлгээ хийх;
- 2.3.5. зээлийн талаар баримтлах бодлого боловсруулж, тухайн үеийн байдал, хэтийн төлөвийг судалж, эрсдэлийг тооцож ажиллах. 'ХЗХ - ны зээлийн үйл ажиллагааны бодлогыг бүх гишүүдийн хурлаас баталж, өдөр тутмын үйл ажиллагаан мөрдөж ажиллах' Зээлийн үйл ажиллагааны журмыг Тэргүүлэгчдийн зөвлөлийн хурлаас батална ;
- 2.3.6. Зээлийн үйл ажиллагааны журамд зээлдэгчийн хувийн хэрэгт хавсаргах баримт бичгийг заавал тусгах ба хувийн хэргийн бүрдлийг зээл хариуцсан ажилтан хариуцна;
- 2.3.7. Чанаргүй зээлийг зээлийн эрсдэлийн сангаас хааж тэнцлийн гадуурх дансанд бүртгэх, шүүхэд шилжүүлэх эсэх тухай шийдвэрийг зээлийн хорооны саналыг үндэслэн Тэргүүлэгчдийн зөвлөл гаргана;
- 2.3.8. Зээлийн үйл ажиллагааны журамд зээлийг олгохдоо барьцаа хөрөнгө, батлан даалт, хуулиар хориглоогүй үүргийн гүйцэтгэлээр хангагдсан байх талаар заавал тусгасан байна.
- 2.4. Санхүүгийн бусад ажил, үйлчилгээ:
- 2.4.1. санхүүгийн бусад ажил, үйлчилгээнд Хадгаламж, зээлийн хоршооны тухай хуулийн 13 дугаар зүйлийн 13.5 - д заасны дагуу ХЗХ - ноос гишүүддээ үзүүлж болох нөхцөл, шаардлагын 2.4.2 -2.4.7- д заасан ажил, үйлчилгээ хамаарна.
- 2.4.2. Даатгалын төлөөлөгчийн үйл ажиллагаа эрхлэх тохиолдолд Даатгалын мэргэжлийн оролцогчийн тухай хуулийг мөрдлөг болгох бөгөөд дараах шаардлагыг хангасан байна:
- 2.4.2.а. тухайн үйлчилгээг эрхлэхэд Хорооноос баталсан холбогдох журамд заасныг мөрдлөг болгон ажиллах;

2.4.2.б. тухайн ХЗХ - ны гишүүнээс бусад этгээдэд даатгалын гэрээ борлуулахгүй байх.